# RESOLUSJON MSC.475(102)

**(vedtatt torsdag onsdag 11. november 2020)**

## ENDRINGER I DE INTERNASJONALE SIKKERHETSREGLENE FOR SKIP SOM BRUKER GASS ELLER ANDRE DRIVSTOFF MED LAVT FLAMMEPUNKT (IGF-KODEN)

## VEDLEGG

**FORSLAG TIL ENDRINGER I DE INTERNASJONALE SIKKERHETSREGLENE FOR SKIP SOM BRUKER GASS ELLER ANDRE DRIVSTOFF MED LAVT FLAMMEPUNKT (IGF-KODEN)**

### DEL A-1

**SÆRSKILTE KRAV TIL SKIP SOM BRUKER NATURGASS SOM DRIVSTOFF 6 – DRIVSTOFFTANKER MED TILHØRENDE SYSTEM**

**6.7 Regler for trykkavlastningssystem**

1. Regel 6.7.1.1 erstattes med følgende:

"Alle drivstofftanker skal ha et trykkavlastningssystem tilpasset utformingen til drivstofftankene med tilhørende system og drivstoffet som fraktes. Tankrom, mellombarriererom og tanktilkoblingsrom som kan utsettes for trykk utover det de er konstruert for, skal også ha et passende trykkavlastningssystem. Trykkreguleringssystemer nevnt i 6.9 skal være uavhengige av trykkavlastningssystemene."

### 11 – BRANNSIKKERHET

1. Følgende ny regel 11.8 tilføyes etter eksisterende regel 11.7:

### "11.8 Regler for brannslokkingsanlegg i prosesseringsrom for drivstoff

For skip bygget 1. januar 2024 eller senere, skal prosesseringsrom for drivstoff med pumper, kompressorer eller andre mulige tennkilder ha fastmontert brannslokkingssystem som er i samsvar med kravene i SOLAS regel II-2/10.4.1.1, idet det tas hensyn til nødvendig konsentrasjoner/doseringsmengde for slukking av gassbranner."

### DEL B-1

**16 – PRODUKSJON, UTFØRELSE OG PRØVING**

**16.3 Sveising av metalliske materialer og ikke-destruktiv prøving for drivstofftanker med tilhørende system**

1. Regel 16.3.3.5.1 erstattes med følgende:

".1 strekkprøving: strekkfastheten på tvers av sveisesømmen skal ikke være mindre enn spesifisert minimum strekkfasthet for det aktuelle grunnmaterialet. For materialer som aluminiumslegeringer, se 6.4.12.1.1.3 når det gjelder regler for fasthet for sveisemetall for sveisesømmer der sveisemetallet har lavere strekkfasthet enn grunnmaterialet (under-matched). I alle tilfeller skal bruddets plassering noteres til informasjon,"

## \*\*\*